Ir-Reġina Eliżabetta II, il-Ħadd se tkun l-ewwel Kap tal-monarkija li se tkun ilha 70 sena fil-poter. Mill-Ħadd se jibda l- platinum jubilee dan hekk kif bħal għada 70 sena miet ir-Re George VI, bil-mewt tiegħu jfisser li t-tmexxija tal-monarkija waqgħet f'idejn ir-Reġina Eliżabetta II. Ir-reġina Eliżabetta II fil-funeral ta' missierha Huwa mbassar li r-Reġina tqatta' dan il-jum 'il bogħod mill-midja biex ikun hemm tifkira fil-privat ta' missierha. F'lejliet dan l-anniversarju r-Reġina Eliżabetta II żaret il-komunità ta' Sandringham fejn laqgħa speċjali spiċċat fil-qsim ta' kejk tal-okkażjoni bl-emblema ta' dan il-ġublew iċċelebrat.